stanford-oval/wikipedia huggingface dataset:
קום דה גרסון

| --- | --- |


 נתונים כלליים
 מייסדים:  ריי קוואקובו 
 תקופת הפעילות:  1969–הווה (כ־56 שנים) 
 מיקום המטה:  טוקיו 
 ענפי תעשייה:  אופנה 
 מוצרים עיקריים:  ביגוד 
 הכנסות:  180,000,000 דולר אמריקאי (נכון ל־2000er) 
  
 www.comme-des-garcons.com
 
קום דה גרסון (בצרפתית: Comme des Garçons, מילולית "כמו בנים"), הוא מותג אופנה יפני שנוסד על ידי ריי קוואקובו אשר עומדת בראשו גם כיום. בסיס הפעילות של החברה הוא בטוקיו ובפלאס ונדום בפריז, ובה מוצגים גם הקולקציות העיקריות שלהם במהלך שבוע האופנה של פריז.
חנות הדגל היפנית נמצאת באויאמה, רובע האפנה בטוקיו. לחברה יש גם חנויות קונספט ביניהן גם מוזיאון המסחר קום דה גרסון ו קורסו קומו 10 בטוקיו, כמו גם חנויות בקיוטו, אוסקה ופוקואוקה. כמו כן למותג סניפים ברחבי העולם ברחוב Rue du Faubourg וב- St-Honoré בפאריס, ב-West 22nd Street בניו יורק, וכן חנויות בהונג קונג, בייג'ינג, בנגקוק, סיאול, סינגפור ומנילה.
ריי קוואקובו

ריי קוואקובו, היא מעצבת אופנה יפנית, והמייסדת של המותג קום דה גרסון. קוואקובו נולדה בשנת 1942 ב-11 באוקטובר, בטוקיו, יפן. היא למדה לימודי אמנות וספרות באוניברסיטת קייו. לאחר סיום לימודיה בשנת 1964, עבדה קאוקובו במחלקת הפרסום בחברת הטקסטיל, אסאהי קאסי והיא המשיכה לעבוד כסטייליסטית עצמאית בשנת 1967. שנתיים לאחר מכן החלה לעצב וללבוש בגדים משלה תחת המותג "קום דה גרסון". ריי קוואקובו נחשבת לאחת ממעצבות האופנה המשפיעות והחשובות במאה ה-20, ונחשבת לאמה הרוחנית של שישיית המעצבים המפורסמת מאנטוורפן. קאווקובו אוהבת לשחק בתוך גבולות האוונגרד הקיצוני. היא עוטפת את הדוגמניות בשמלות מרופדות שכמעט בלתי ניתנות ללבישה, ויוצאת בהצהרות מתריסות שבאות לידי ביטוי בעיצובים המרתקים שלה.
בקולקציית החורף החדשה של קום דה גרסון היא בחרה לצאת מתוך הקונספט של "טעם רע עדיף מחוסר טעם", ויצרה דגמים מלאים בגוונים של אדום, שחור, ורוד ולבן, עם הרבה תחרה, רשתות וסרטים. בנוסף, החנויות שלה גם הן מבוססות על תפישה מהפכנית ששינתה את פני העיצוב ואת חוויית הקנייה.
היסטוריה

קום-דה-גרסון הוקמה בשנת 1969 על ידי מעצבת האופנה ריי קוואקובו, והצלחתה הלכה וגברה במהלך שנות ה-70. בשנות ה-80 היא הפכה לעמוד תווך של עולם האופנה, ובמקביל פותחו בחברה עוד ועוד קווי לבוש לגברים ולנשים. בשנות ה-90 חל מעבר מהסגנון הייחודי של החברה – בגדים מפורקים וקרועים בטוב טעם, לסגנון מתוחכם אפילו יותר, עם מניפולציות של טקסטיל וגזרות חסרות במכוון. בקולקציית "lumps and bumps" מ-1997, למשל, שולבו בדים עם "פגמי ייצור" מכוונים בשלב האריגה, מה שיצר בגדים עם צברי חוטים, גבשושיות וכדרורים, שאותם גזרו ותפרו המעצבים בקום-דה-גרסון לכדי בגדים שיש להם אמירות ייחודיות ומראה חד-פעמי. הקולקציה נחשבת לקלאסיקה והיוותה השראה למעצבים רבים אחרים.
ישראל

כבר משנת 2011 אפשר לרכוש את יצירות האופנה של ריי קוואקובו בארץ. אשר אותן ניתן להשיג ברשת "רדיקל קום איל פו" בנמל תל אביב ובסניף ברמת השרון.
שיתופי פעולה

החברה "קום דה גרסון" עשתה שיתופי פעולה עם מגוון רשתות אופנה בהן מותגי עלית אך גם עם מותגי מיינסטרים וחברות פאסט פשן. כגון: J.Crew, Levi's, Lacoste, Fred Perry, The North Face, Supreme, Nike, Inc., Monocler, H&M, Undercover, Visvim, Chrome Hearts, 10.Corso.Como, Kaws, Louis Vuitton ועוד.
בשמים

"קום דה גרסון" מייצרת קו של בשמים, שרובם בלתי קונבנציונליים בעולם הבושם, באותה רוח כמו בגדי המותג.
החברה פרסמה את הבושם הראשון שלה, Comme des Garçons, בשנת 1994.
מאז 2002, קו הבושם הצטרף לחברת פויג כדי להפוך לחלק מקטלוג הבשמים שלה.
המותג פיתח ניחוח יוניסקס, G I R L, עם פארל וויליאמס, הושק ב-28 באוגוסט 2014. האמן KAWS עיצב את הבקבוק.
הערות שוליים

↑  "Rei Kawakubo Never Meant to Start a Revolution". ELLE (באנגלית אמריקאית). 2016-03-04. נבדק ב-2018-04-25.
↑  גיל זהר, ‏חו"ל ממש ממול, באתר גלובס, 21 בדצמבר 2008
↑  גיל זהר, ‏חו"ל ממש ממול, באתר ‏מאקו‏, 25 בדצמבר 2008
↑  Comme Des Garcons Co., Ltd.: Private Company Information - Bloomberg, investing.businessweek.com
↑  טוקיו: קודם נכבוש את הרג'וקו, ואז נכבוש את ברלין, באתר www.eretz.com
↑  עילית מינמר, קום דה גרסון בישראל, באתר הארץ, 7 בינואר 2008
↑  V MAGAZINE, vmagazine.com(הקישור אינו פעיל)
↑  Comme des Garçons builds niche perfume empire - International Herald Tribune, ‏2008-10-12
↑  "Comme des Garcons Perfume". HYPEBEAST. נבדק ב-2018-04-25.
↑  "La firma Comme Des Garçons, nuevo fichaje del grupo Puig". HOLA USA (בEuropean Spanish). 2002-09-16. אורכב מ-המקור ב-2013-04-09. נבדק ב-2018-04-25.
↑  G I R L by Pharrell Williams Eau de Parfum (100ml natural spary), ‏2014-08-26
↑  Kilcooley-O'Halloran, Scarlett. "The Scent Of Pharrell". נבדק ב-2018-04-25.
| --- | --- |
בקרת זהויות :  NLI: 987012330033505171  BnF: cb13752552x (data)  GND: 5316551-2  ISNI: 0000 0001 2114 0182  LCCN: n90715562  NDL: 00966053  NGV: 8473  SUDOC: 050189158  TePapa: 49110  ULAN: 500404094  VIAF: 158376894   WorldCat (עם VIAF): 158376894
סוודר

סוודר
אישה לובשת סוודר
ילדה לובשת סוודר צבעוני
סוודר (נקרא גם מיזע, סוּדָר בעבר סֻרְגָּה) הוא לבוש סרוג בשתי מסרגות, מכונת סריגה ואפשר גם לסרוג אותו במסרגת קרושה, שמשמש לשמירת חום הגוף. אפשר ללבשו כחולצה חסרת כפתורים או מעל לחולצה. אפשר לסרוג אותו מצמר, כותנה, פשתן, משי, קשמיר או חוט סינתטי, לעיתים תופרים סוודר ממשטח של סריג תעשייתי. לבישת סוודר נפוצה הן בקרב גברים והן בקרב נשים וילדים. את הסוודר מכבסים ביד בהשריה או במכונת כביסה שיש לה תוכנית מיוחדת לכביסה ידנית או בניקוי יבש, לעיתים משתמשים במסיר מוך להסרת סיבים מהסוודר.
אטימולוגיה

מקור המילה בשפה העברית הוא מהאנגלית, מהפועל "להזיע" ("To sweat"), ומכאן הדמיון לשם האנגלי של הבגד "Sweater", ולשם העברי "מיזע".
הקשרים תרבותיים

לעיתים, משויך הסוודר כפריט לבוש של החנון או של אנשים בגיל העמידה. בקשת האם מילדיה ללבוש סוודר בצאתם מהבית כשבחוץ קר, הפכה לסמל לדאגת האם. כמו כן, סריגת הסוודר היא פעולה שבאופן סטריאוטיפי משויכת לנשים מבוגרות. בשנים האחרונות יש שיבה לסריגת סוודרים אמנותיים, בעלי צבעים ודוגמאות מרהיבות עין.
מדים ותלבושות

בבתי ספר ומוסדות שונים מקובל כי התלמידים לובשים סוודר הנושא את סמל בית הספר או המוסד. לעיתים, סוודר שכזה איננו פריט לבוש שנעשה על ידי בית הספר או המוסד עצמו, אלא בין תלמידי הכיתה או המחזור, במטרה ליצור גיבוש או כמזכרת. במקרים כאלו, סביר להניח שעל הסוודר יודפס מוטו או ציור המסמל את המחזור הספציפי.
בצה"ל, לבישת סוודר כיום אסורה במדי א', אך הוא עדיין מצוי במדי עבודה. בשנות השמונים צה"ל החל לחלק לחיילי הצנחנים סוודר שכונה סוודר טלאים. הסוודר היה תוצרת בריטניה, וכונה כך על שם הטלאים שעל שרווליו. בעקבות הביקוש הגדול, הפך הסוודר לפריט לבוש בכל חיילות צה"ל. בשנת 2006, עם ירידת הפופולריות של הסוודר, וכניסת מעיל חדש לשורות הצבא, הוצא הסוודר מרשימת הפריטים המותרים.
סוגים

בין סוגי הסוודר השונים ניתן למנות כמה בולטים:
גולף - בעל צווארון מוגבה המכסה את כל גובה הצוואר.
קרדיגן - סוודר פתוח מלפנים, ונסגר באמצעות כפתורים או רוכסן. סוודר על שם הלורד מקרדיגן שפיתח את הרעיון במלחמת קרים.
קפוצ'ון - סוודר עם ברדס המחובר על שולי הצווארון .
רגלן - סוודר שהשרוולים שלו ממשיכים לתוך הצווארון, כך שאין תפרי כתפיים. הסוודר על שם הלורד רגלן, שפיתח את הרעיון במלחמת קרים.
מיחזור משביח לסוודרים

עד לאמצע המאה ה-20, רוב האנשים שסרגו בבתיהם סוודרים, נהגו לפרום אותם כשהתבלו, להשרות את הצמר שלאחר הפרימה היה מסולסל, לגלגל ממנו כדור ולסרוג ממנו משהו חדש, לעיתים בתוספת חוט אחר שבא במקום החלקים שהתבלו. ככה גם נהגו בסוודרים שכבר לא התאימו לילדים. בחצי השני של המאה ה-20, התרבתה מכירת סוודרים מתועשים, או שילדים לבשו סריגים מתועשים מכותנה שבתחילה שמשו בגדי ספורט ואחר נלבשו גם ביומיום שבעברית נקראו 'בגדי פוטר', או טי שירטס .
חורים בסריגים אפשר לתקן על ידי אחיזת כל שולי החור כדי שהעיניים סביבו לא תיפרמנה, אחר כך בעזרת מחט וחוט מאחים את החור או רוקמים את צורת העיניים על החור. לרוב אנשים תיקנו חורים כאלה בחוט דומה ככל האפשר לחוט הסרוג, כי במערב שלט הרעיון שתיקון בגד הוא סימן לעוני. התיקון הבלתי נראה הזה נקרא גם 'תיקון אמנותי'.
יש אנשים שמתמחים באיחוי סריגים, ודווקא בוחרים להבליט אותו, כמו שהיפנים מבליטים תיקונים בבורו ובסאשיקו. והם מאחים את הסריגים, בחוטים בצבעים שונים מהחוט המקורי. שיטת האיחוי הזו הולכת ונפוצה כיום במערב, בגלל איכות הסביבה, כי פסולת החוטים והבדים הם מזהמי סביבה.
שינוי ותיקוני סוודרים ללא פרימתם, אלא על ידי גזירה ותפירה, היו פחות נפוצים, למרות שהם אפשריים. בספר ;Knit Art ' מציעה פרן גלר קון[Ferne Gellr Cone) כיצד להתאים בגד סרוג לגוף המשתנה שלנו. קודם משחילים חוט מכלב במקום התפר הרצוי ואחר כך תופרים במכונת תפירה בתפר זיגזג, מעל לסימן ואז אפשר לגזור את החלקים המיותרים.
ראו גם

מעיל
וסט
פליס
סריגה
צמר
אמנות סיבים
קרדיגן
הערות שוליים

↑  סמלים חזותיים של חיילי צה"ל – חדי להבי וזהבית ברקו, יולי 1998
↑  פליקס פריש, צה"ל נפרד מהסוודר, באתר nrg‏, 29 בספטמבר 2005
↑  M, Knitting and Crocheting Basics, One-Piece Knits That Fit, 1978, New York: Van Nostrand Reinhold, 1978, עמ' 11, ISBN 0-442-23567-4. (באנגלית)
↑  Isabel Horner, Lois Gabriel (ע), RENOVATION OF KNITTED WEAR, Teach Yourself Dressmaking, 1959, London: The English Universities Press, 1939, עמ' 228-233. (באנגלית)
↑  Celia Pym, Katy Bevan (ע), On Mending, UK: Quickthorn, 2022, ISBN 978-1-912480-58-6. (באנגלית)
↑  Ferne Geller Cone, Fitting Clothes, KNIT ART, 1975, New York: Van Nostrand Reinhold, 1975, עמ' 86-87, ISBN 0-442-21656-4. (באנגלית)
| --- | --- |
בקרת זהויות :  NKC: ph391052
נבחרת שוודיה בכדורסל

| --- | --- |
שוודיה
 מידע כללי
 הצטרפות:  1952
 השתייכות:  פיב"א אירופה
 דירוג פיב"א (26 בנובמבר 2024):  48       ‎+1‏
  - ניקוד פיב"א:  245.1
 מאמן:  מיקו רייפין
 
 משחק בינלאומי ראשון
 שוודיה שוודיה 55 - 45 דנמרק דנמרק סטוקהולם, שוודיה; 6 בדצמבר 1952
 הניצחון הכי גדול
 שוודיה שוודיה 128 - 61 אזרבייג'ן אזרבייג'ן נורשפין, שוודיה; 24 באוגוסט 2011
 ההפסד הכי גדול
 ברית המועצות ברית המועצות 103 - 31 שוודיה שוודיה בודפשט, הונגריה; 10 ביוני 1955
 המשחקים האולימפיים
 הופעות:  1 (הראשונה ב-1980)
 ההישג הטוב:  מקום עשירי (1980)
 אליפות אירופה בכדורסל
 הופעות:  10 (הראשונה ב-1953)
 ההישג הטוב:  מקום 11 (1995)
 
נבחרת שוודיה בכדורסל היא נבחרת הכדורסל הלאומית של שוודיה. היא נחשבת לאחת הנבחרות החלשות באירופה. הדירוג הנוכחי של נבחרת שוודיה ברשימת הדירוג של פיב"א לנבחרות גברים, הוא המקום ה-48 בעולם, נכון ל-26 בנובמבר 2024, עלייה של מקום אחד לעומת דירוג קודם.
הישג השיא של הנבחרת הוא מקום עשירי במשחקים האולימפיים שנערכו בשנת 1980.
נבחרת שוודיה העפילה 9 פעמים לאליפות אירופה בכדורסל והישג השיא שלה בטורניר זה הוא המקום ה-11 בשנת 1995. הנבחרת מעולם לא  העפילה לאליפות העולם בכדורסל.
כל האולימפיאדות

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
פינלנד 1952: לא נרשמה
אוסטרליה 1956: לא העפילה
איטליה 1960: לא נרשמה
יפן 1964: לא נרשמה
מקסיקו 1968: לא העפילה
גרמניה המערבית 1972: לא העפילה
קנדה 1976: לא העפילה
| ברית המועצות 1980 | מקום עשירי | 7 | 3 | 4 |
ארצות הברית 1984: לא העפילה
קוריאה הדרומית 1988: לא העפילה
ספרד 1992: לא העפילה
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
ברזיל 2016: לא העפילה
יפן 2020: לא העפילה
צרפת 2024: לא העפילה
ארצות הברית 2028: 
| סך הכל | הופעה אחת | 7 | 3 | 4 |
כל אליפויות אירופה

| אליפות אירופה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| ברית המועצות 1953 | מקום 17 | 7 | 0 | 7 |
| הונגריה 1955 | מקום 16 | 7 | 2 | 5 |
בולגריה 1957: לא נרשמה
טורקיה 1959: לא נרשמה
| יוגוסלביה 1961 | מקום 18 | 6 | 1 | 5 |
פולין 1963: לא נרשמה
| ברית המועצות 1965 | מקום 16 | 9 | 0 | 9 |
פינלנד 1967: לא העפילה
| איטליה 1969 | מקום 12 | 7 | 1 | 6 |
גרמניה המערבית 1971: לא העפילה
ספרד 1973: לא נרשמה
יוגוסלביה 1975: לא העפילה
בלגיה 1977: לא העפילה
איטליה 1979: לא העפילה
צ'כוסלובקיה 1981: לא העפילה
| צרפת 1983 | מקום 12 | 7 | 0 | 7 |
גרמניה המערבית 1985: לא העפילה
יוון 1987: לא העפילה
יוגוסלביה 1989: לא העפילה
איטליה 1991: לא העפילה
| גרמניה 1993 | מקום 15 | 3 | 1 | 2 |
| יוון 1995 | מקום 11 | 6 | 0 | 6 |
ספרד 1997: לא העפילה
צרפת 1999: לא העפילה
טורקיה 2001: לא העפילה
| שוודיה 2003 | מקום 16 | 3 | 0 | 3 |
סרביה ומונטנגרו 2005: לא העפילה
ספרד 2007: לא העפילה
פולין 2009: דרג ב
ליטא 2011: דרג ב
| סלובניה 2013 | מקום 16 | 5 | 1 | 4 |
צרפתקרואטיהגרמניהלטביה 2015: לא העפילה
פינלנדישראלרומניהטורקיה 2017: לא העפילה
צ'כיהגאורגיהאיטליהגרמניה 2022: לא העפילה
| קפריסיןפינלנדפוליןלטביה 2025 | העפילה |  |  |  |
| סך הכל | 10 הופעות | 60 | 6 | 54 |
הערות שוליים

↑  דירוג לנבחרות לאומיות גברים באתר פיב"א
רולי דיקמן

| --- | --- |

 לידה:  20 בספטמבר 1988 (בן 36) ט' בתשרי ה'תשמ"ח חיפה, ישראל
 שם לידה:  ישראל דיקמן
 שם במה:  רולי דיקמן
 מוקד פעילות:  ישראל
 מקום לימודים:  ישיבת עטרת ישראל, ישיבת ראדין (נתניה), ישיבת מיר 
 עיסוק:  זמר
 זרם:  חרדי ליטאי
 סוגה:  מוזיקה חסידית
 סוג קול:  בריטון - טנור
 שפה מועדפת:  עברית
 שיתופי פעולה בולטים:  יואלי דיקמן, דוד ד'אור
 בת זוג:  מרים פוקס
 
יִשְֹֹרָאֵל (רוּלִי) דִיקְמָן (נולד ב-20 בספטמבר 1988, ט' בתשרי ה'תשמ"ט) הוא זמר חרדי ישראלי.
ביוגרפיה

דיקמן נולד לחנה ויצחק דיקמן, גדל בבני ברק. למד בת"ת בבני ברק, בישיבה קטנה למד בישיבת "עטרת ישראל", וישיבת "חמד" לצעירים ובישיבה גדולה למד בישיבת "שערי בינה", ישיבת "ראדין", וישיבת "מיר" בירושלים.
קריירה מוזיקלית

דיקמן הוא זמר חסידי ישראלי המופיע באירועים ובחתונות חרדיות לצד אחיו המעבד יואלי דיקמן.
ב-9 בספטמבר 2013 הוציא את סינגל הבכורה שלו "קולנו תשמע", עם קליפ שצולם במחנות ההשמדה בפולין, ובחברון.
בשנת 2017 הוציא את אלבום הבכורה שלו - "כח הרצון". באלבום זה שיתף פעולה עם הזמרים דוד ד'אור ומיכאל שניצלר. האלבום זכה בתואר "אלבום השנה" במצעד המוזיקה השנתי של הרדיו "קול ברמה" בספטמבר 2018. מיד לאחר הוצאת האלבום יצא הקליפ לסינגל "כח הרצון", שצולם בכמה מדינות.
לקראת הבחירות לכנסת העשרים ושתיים הוציא דיקמן את הסינגל "גדול השלום", במטרה ליצור קירוב בין המפלגות החרדיות בכנסת. מילות השיר נלקחו מטורו של משה ולדר המופיע בעיתון "בקהילה", והלחינו את השיר - רולי דיקמן ועוזר דרוק. לקראת הבחירות לכנסת העשרים ושלוש, ב-13 במרץ 2021, הוציא דיקמן את הסינגל "דעת תורה". הסינגל זכה במקום ה-18 (מתוך 30) במצעד המוזיקה השנתי של רדיו "קול ברמה", ובמקום ה-21 (מתוך 30) במצעד המוזיקה השנתי של רדיו "קול חי מיוזיק".
ב-1 ביולי 2019 הוציא את הסינגל "אתה מרים אותי תמיד". ב-28 בדצמבר הוציא את הקליפ לשיר - שצולם בערבות הסוואנה באפריקה. הקליפ עורר סערה עקב התוכן הלא חינוכי בו, לדעת המבקרים, ואי-הצניעות של הילידים האפריקאים שצולמו בקליפ.
ב-14 באפריל 2020, בעת הסגר שהוטל במדינת ישראל בעקבות התפרצות נגיף הקורונה במדינה, התפרסם תיעוד מתפילת שחרית מוזיקלית שהתקיימה בביתו שבבני ברק (יחד עם אחיו, המעבד יואלי דיקמן וכוכב הרשת שוקי סלומון) והועברה בשידור חי באתר "כיכר השבת", ובו נראים שוטרים מתפרצים אל תוך ביתו דרך הגג באמצעות סולם, ודורשים ממנו להפסיק את התפילה, בטענה כי ההופעה מפריעה לשכנים. לאחר דין ודברים ובסיוע גורמים מהעירייה - השוטרים עזבו את המקום והתפילה נמשכה כרגיל. לאחר המקרה, צולם קמפיין של משרד הבריאות על כללי ההיזהרות מהקורונה, בו כיכבו השניים.
ב-10 באוגוסט 2020 הוציא דיקמן את הסינגל-קליפ "ימים יפים". קליפ השיר זכה במקום השלישי בקטגוריית "קליפ השנה" במצעד המוזיקה השנתי של האתר "כיכר השבת".
בתשרי תש"פ (ספטמבר 2020) זכה דיקמן במקום ה-11 בקטגוריית "זמר השנה" במצעד המוזיקה השנתי של האתר "כיכר השבת".
בחנוכה תשפ"ב השתתף דיקמן כשופט אורח בשלבי חצי הגמר והגמר של תוכנית הריאלטי - "כוכב המג'יק קאס", ששודרה באתר "כיכר השבת".
דיסקוגרפיה > אלבומים

כח הרצון - 2018.
דיסקוגרפיה > סינגלים

כח הרצון – לחן - יואלי דיקמן ואודי דמארי, מילים - פנינה פוקס (ע"פ דברי הבעל שם טוב), עיבוד מוזיקלי - אודי דמארי. יצא באוגוסט 2018.
גדול השלום – לחן - רולי דיקמן ועוזר דרוק, מילים - משה ולדר, עיבוד מוזיקלי - אלי קליין ואיצי ברי. יצא באוקטובר 2018.
מרים אותי תמיד – מילים ולחן - אלי קליין, עיבוד מוזיקלי - אלי קליין ואיצי ברי. יצא ביולי 2019.
ימים יפים – לחן - אלי קליין, עיבוד מוזיקלי - אלי קליין ואיצי ברי. יצא באוגוסט 2020.
דעת תורה – לחן - אלי קליין, עיבוד מוזיקלי - אלי קליין ואיצי ברי. יצא במרץ 2021.
יש לי טאטע – מילים ולחן - אלי קליין, עיבוד מוזיקלי - אלי קליין ואיצי ברי. יצא ביוני 2022.
לבנות בית - לחן, עיבוד והפקה מוזיקלית - אלי קליין ואיצי ברי. יצא במאי 2023.
דיסקוגרפיה > שיתופי פעולה

תן לי יד – עם הזמר דוד ד'אור. לחן - יצחק אקר, עיבוד מוזיקלי - אלי קליין ואיצי ברי.
שמחה במעונכם – עם הזמר מיכאל שניצלר.
במקום זה – עם ילד הפלא נתנאל מנת. מילים ולחן - יאיר שובל, עיבוד קולי ומקהלות: יואלי דיקמן.
קיימו וקיבלו – עם מקהלת "מלכות" ו"מקהלת חסידימלך". לחן - אלי קליין, עיבוד מוזיקלי - אלי קליין ואיצי ברי.
חיים אישיים

דיקמן נישא בשנת 2010 למרים פוקס ולהם שלושה ילדים. אחיו הוא המעבד יואלי דיקמן, אתו הוא מרבה לשתף פעולה.
הערות שוליים

↑  כשרולי דיקמן שר את 'קולינו תשמע' באושוויץ • צפו בקליפ - רדיו גאולה, ‏2013-09-09
↑  רולי דיקמן בדואט עם דוד ד'אור - "תן לי יד", באתר כיכר השבת, 2017-09-24
↑  הקליקו: תוצאות המצעד השנתי הגדול, באתר קול ברמה
↑  yair broyer, המצעד השנתי של קול חי מיוזיק // התוצאות | המחדש, באתר hm-news.co.il, ‏2021-09-23
↑  רולי דיקמן בקליפ חדש וייחודי: אתה מרים אותי תמיד, באתר כיכר השבת, 2019-12-28
↑  'אמרנו לאפריקנים שישימו על עצמם משהו', באתר כיכר השבת, 2020-01-20
↑  המשטרה פרצה עם סולמות לתפילת 'כיכר', באתר כיכר השבת, 2020-04-14
↑  צפו בפריצה לבית משפחת דיקמן גרסת משרד הבריאות | המחדש, באתר hm-news.co.il, ‏2020-05-16
1 2  כיכר שואו: אלו הזוכים באנשי השנה במוזיקה, באתר כיכר השבת, 2020-10-05
↑  הגמר הגדול של "כוכב המג'יק קאס" | צפו, באתר כיכר השבת, 2021-12-05
↑  חצי הגמר של "המג'יק קאס" • צפו בדרמה, באתר כיכר השבת, ‏2021-11-28
↑  רולי דיקמן בקליפ חדש - "כח הרצון" • צפו, באתר כיכר השבת, ‏2018-08-04
↑  רולי דיקמן בדואט עם דוד ד'אור - "תן לי יד", באתר כיכר השבת, ‏2017-09-24
↑  מנהל, "במקום זה": רולי דיקמן ונער הפלא נתנאל מנת ממחישים את הגאולה, באתר דוס מיוזיק | מוזיקה יהודית
↑  קיימו וקיבלו - רולי דיקמן & מקהלת מלכות וחסידימלך | פורום חרדי | הפרסום החרדי, באתר haredimnet.co.il
| --- | --- |
בקרת זהויות :  MusicBrainz: 953a8640-6d8f-4353-b452-c6ba2153e21f
פז'מיסלב פרנקובסקי

פז'מיסלב פרנקובסקי (בפולנית: Przemysław Frankowski; נולד ב-12 באפריל 1995 בגדנסק שבפולין) הוא כדורגלן פולני המשחק בעמדת הקשר בקבוצת גלאטסראיי מליגת העל הטורקית ובנבחרת פולין.
קריירת מועדונים

פרנקובסקי גדל במחלקת הנוער של לכיה גדנסק. בשנת 2012 החל לשחק בקבוצה הבוגרת של המועדון במסגרת לכיה גדנסק. הוא ערך 41 הופעות ליגה במדי המועדון, בהן הבקיע שני שערים.
ב-1 באוגוסט 2014 חתם פרנקובסקי על חוזה לשלוש עונות ביאגלוניה ביאליסטוק מליגת העל הפולנית. הוא ערך 140 הופעות ליגה במדי המועדון, בהן הבקיע 24 שערים.
ב-22 בינואר 2019 חתם פרנקובסקי בשיקגו פייר מה-MLS. ב-3 במרץ ערך את הופעת הבכורה שלו במועדון, בהפסד 2-1 ללוס אנג'לס גלאקסי במסגרת הליגה. ב-9 במאי הבקיע את שער הבכורה שלו במועדון, בניצחון 5-0 על ניו אינגלנד רבולושן במסגרת הליגה. בסך הכל ערך 63 הופעות ליגה במדי המועדון, בהן הבקיע עשרה שערים.
ב-5 באוגוסט 2021 חתם פרנקובסקי בלאנס מליגת העל הצרפתית. ב-8 באוגוסט ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2021/2022. ב-18 בספטמבר הבקיע את שער הבכורה שלו במועדון, בניצחון 1-0 על ליל במסגרת המחזור השישי בליגה. בעונתו הראשונה במועדון ערך 37 הופעות ליגה, בהן הבקיע שישה שערים.
ב-10 בפברואר 2025 הושאל לגלאטסראיי עד לסוף העונה.
קריירה בינלאומית

ב-23 במרץ 2018 ערך פרנקובסקי את הופעת הבכורה שלו בנבחרת פולין, בהפסד 1-0 לנבחרת ניגריה במשחק ידידות. ב-13 באוקטובר 2019 הבקיע את שער הבכורה שלו בנבחרת, בניצחון 2-0 על נבחרת מקדוניה הצפונית במסגרת מוקדמות יורו 2020.
הוא היה חלק מסגל הנבחרת ביורו 2020, וערך שלוש הופעות בטורניר.
נכלל בסגל נבחרת פולין לטורניר מונדיאל 2022.
הערות שוליים

↑  Przemysław Frankowski w Jagiellonii באתר 90minut, ‏ 1 באוגוסט 2014 (בפולנית)
↑  Chicago Fire Soccer Club Acquires Polish National Team Midfielder Przemysław Frankowski באתר הרשמי של שיקגו פייר, 22 בינואר 2019 (באנגלית)
↑  Chicago Fire FC Agrees to Transfer Midfielder Przemysław Frankowski to Ligue 1 Club RC Lens באתר הרשמי של שיקגו פייר, 5 באוגוסט 2021 (באנגלית)
↑  Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
| נבחרת פולין – יורו 2020 |
| --- | --- | --- |
|  1 שצ'נסני •  2 פיונטקובסקי •  3 דוידוביץ' •  4 קנדז'ורה •  5 בדנארק •  6 קוזלובסקי •  7  •  8 לינטי •  9 לבנדובסקי •  10 קריכוביאק •   11 סבידרסקי •  12 סקורופסקי • 13 ריבוס •  14 קליך • 15 גליק • 16 מודר • 17 פלצ'טה • 18 ברשינסקי • 19 פרנקובסקי • 20 ז'לינסקי • 21 יוז'וויאק • 22 פביאנסקי • 23 קובנאצקי • 24 סבירצ'וק • 25 הליק • 26 פוכאש • מאמן: סוזה |  1 שצ'נסני •  2 פיונטקובסקי •  3 דוידוביץ' •  4 קנדז'ורה •  5 בדנארק •  6 קוזלובסקי •  7  •  8 לינטי •  9 לבנדובסקי •  10 קריכוביאק •   11 סבידרסקי •  12 סקורופסקי • 13 ריבוס •  14 קליך • 15 גליק • 16 מודר • 17 פלצ'טה • 18 ברשינסקי • 19 פרנקובסקי • 20 ז'לינסקי • 21 יוז'וויאק • 22 פביאנסקי • 23 קובנאצקי • 24 סבירצ'וק • 25 הליק • 26 פוכאש • מאמן: סוזה | פולין |
| נבחרת פולין – מונדיאל 2022 |
| --- | --- | --- |
|  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' |  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' | פולין |
| נבחרת פולין – יורו 2024 |
| --- | --- | --- |
|  1 שצ'נסני •  2 סלמון •  3 דוידוביץ' •  4 ולוקייביץ' •  5 בדנארק •  6 פיוטרובסקי •  7 סבידרסקי •  8 מודר •  9 לבנדובסקי •  10 ז'לינסקי •   11 גרוסיצקי •  12 סקורופסקי • 13 רומנצ'וק •  14 קיביור • 15 פוכאש • 16 בוקסה • 17 ד. שימאנסקי • 18 ברשינסקי • 19 פרנקובסקי • 20 ס. שימאנסקי • 21 זלבסקי • 22 בולקה • 23 פיונטק • 24 סליש • 25 סקורש • 26 אורבנסקי • מאמן: פרוביירז |  1 שצ'נסני •  2 סלמון •  3 דוידוביץ' •  4 ולוקייביץ' •  5 בדנארק •  6 פיוטרובסקי •  7 סבידרסקי •  8 מודר •  9 לבנדובסקי •  10 ז'לינסקי •   11 גרוסיצקי •  12 סקורופסקי • 13 רומנצ'וק •  14 קיביור • 15 פוכאש • 16 בוקסה • 17 ד. שימאנסקי • 18 ברשינסקי • 19 פרנקובסקי • 20 ס. שימאנסקי • 21 זלבסקי • 22 בולקה • 23 פיונטק • 24 סליש • 25 סקורש • 26 אורבנסקי • מאמן: פרוביירז | פולין |
| --- | --- |
בקרת זהויות :  PLWABN: 9812800961705606  VIAF: 2169166360567007070006   WorldCat (עם VIAF): 2169166360567007070006
המכשפות מאיסט אנד

| --- | --- |

 מבוסס על:  המכשפות מאיסט אנד 
 סוגה:  פנטזיה, דרמה על-טבעית
 שחקנים:  ג'וליה אורמונד ג'נה דיואן טאטום  רייצ'ל בוסטון מדשן אמיק
 ארץ מקור:  ארצות הברית 
 שפות:  אנגלית 
 מספר עונות:  2
 מספר פרקים:  24
 הפקה
 הפצה:  פוקס המאה ה-20 בטלוויזיה, הולו 
 מוזיקה:  ליסה קולמן 
 אורך פרק:  43 דק' 
 שידור
 רשת שידור:  לייפטיים 
 תקופת שידור מקורית:  6 באוקטובר 2013 – 5 באוקטובר 2014 
 קישורים חיצוניים
 אתר רשמי
 דף התוכנית ב-IMDb
 
המכשפות של איסט אנד (באנגלית: Witches of East End) היא סדרה אמריקנית מסוג דרמה על טבעית, המבוססת על ספר בעל אותו השם מאת מליסה דה לה קרוז. פרק הבכורה שודר בערוץ Lifetime ב-6 באוקטובר 2013. העלילה מתרחשת בעיירת החוף הבדיונית "איסט אנד", ועוקבת אחר חייה של משפחת המכשפות - ג'ואנה בושאמפ (ג'וליה אורמונד), אחותה וונדי בושאמפ (מדשן אמיק) ושתי בנותיה הבוגרות, פרייה בושאמפ (ג'נה דיואן טאטום) ואינגריד בושאמפ (רייצ'ל בוסטון).
עלילה

ג'ואנה בושאמפ היא מכשפה מוכשרת ואמן של שתי מכשפות צעירות, פרייה בושאמפ המוזגת ואינגריד בושאמפ הספרנית. ג'ואנה בת האלמוות קוללה בכך שבנותיה מתות צעירות ומיד נולדות שוב מחדש לאורך כל חייהן. בגלגול חייהן הנוכחי היא מסתירה מהן את יכולת הכישוף שלהן, בתקווה שזה ימנע את מותן. אחותה של ג'ואנה, וונדי בושאמפ, מגיעה לביתן והבנות מגלות את יכולת הקסם שלהן.